text: Natlige rambuk-tyve pelser butik i Esbjerg
  01 oktober 2015 kl. 05.00
  Udenlandsk talende rambuk-tyve slap  natten til torsdag væk med et ukendt antal pelse ved et voldsomt indbrud.
  
  Politiet blev alarmeret kl. 03,23, da en ældre brunlig Mercedes med stor kraft bakkede ind i forretningen Skind og Pels i Torvegade i Esbjerg.
  I stor hast samlede tyvene et endnu ukendt antal pelse sammen og forsvandt i den bil, som de netop havde brugt som rambuk.
  - Vidner hørte, at tyvene talte udenlandsk - formentlig et østeuropæisk sprog. Ellers er sporene sparsomme, siger vagtchef Kjeld Jørgensen hos Syd- og Sønderjyllands Politi til TV SYD torsdag morgen.
  Rambuktyveri pelse i Esbjerg hvor et større antal pelse er fjernet af personer kørende i ældre brun Mercedes (skader bagpå)#politidk
  
  